बोलीं- वो मेरे पहले क्रश थे; पिता ने कह दिया था- पढ़ाई करो वरना शादी करा देंगे
Bollywood Movie Phool Aur Kaante Actress Madhoo Speaks About Shah Rukh Khan फूल और कांटे से रातों-रात फेमस हुईं एक्ट्रेस मधु ने कहा कि फिल्म बाजीगर में शिल्पा शेट्टी का रोल पहले उन्हें ऑफर हुआ था। हालांकि मधु उस वक्त किसी और प्रोजेक्ट में बिजी थीं
फूल और कांटे से रातों-रात फेमस हुईं एक्ट्रेस मधु ने कहा कि फिल्म बाजीगर में शिल्पा शेट्टी का रोल पहले उन्हें ऑफर हुआ था। हालांकि मधु उस वक्त किसी और प्रोजेक्ट में बिजी थीं इसलिए उन्होंने ये ऑफर ठुकरा दिया। मधु ने कहा कि शाहरुख खान उनका सबसे पहला क्रश थे। यहां तक कि उन्होंने शाहरुख को भगवान तक की उपमा दे दी।
मधु के मुताबिक, उनके पिता ने कह दिया था अगर वो पढ़ाई नहीं करेंगी उनकी शादी करा दी जाएगी। हालांकि मधु की शादी और पढ़ाई दोनों में कोई दिलचस्पी नहीं थी।
'शाहरुख मेरे लिए भगवान की तरह'
टाइम्स ऑफ इंडिया से बातचीत करते हुए मधु ने कहा कि बाजीगर के ऑफर को ठुकराने का उन्हें कोई गम नहीं है लेकिन वो अपनी लाइफ से कोई भी मोमेंट मिटाना नहीं चाहतीं। उन्होंने कहा, 'शाहरुख खान मेरे पहले स्क्रीन क्रश थे। उनकी फिल्में भले ही फ्लॉप हो जाएं। भले ही उनका काम किसी फिल्म में खराब हो जाए लेकिन मेरे लिए फिर वो एक भगवान की तरह हैं।'
फिल्म के लिए फोन आया तो कैरम खेल रही थीं मधु
मधु ने इंटरव्यू में आगे कहा, 'मेरे पिता ने कह दिया था कि या फिर पढ़ाई कर लो वरना शादी कर लो। मुझे इन दोनों कामों में कोई दिलचस्पी नहीं थी। मैंने इसलिए जॉब ढूंढनी शुरू कर दी थी। एक दिन मैं कैरम खेल रही थी तभी मेरे पास कॉल आया।
मैंने फोन को अपने पिता की तरफ कर दिया क्योंकि मैं खेलने में बिजी थीं। वो फोन कॉल फिल्म मेकर कुकू कोहली का था। बाद में फीस की चर्चा करने के बाद उन्होंने मुझे फिल्म ऑफर कर दी।'
60% शूटिंग होने के बाद फिल्म से जुड़ी थीं मधु
मधु ने कहा कि फूल और कांटे में कास्ट होने से पहले उन्हें पता नहीं था कि उनका को-स्टार कौन होगा। आगे बताया, 'जब मैं फिल्म के साथ जुड़ी तो लगभग 60% शूटिंग पूरी हो चुकी थी। मुझे कोई आइडिया नहीं था कि साथ में कौन काम करेगा। उस वक्त एक एक्ट्रेस को किन्हीं वजहों से फिल्म से बाहर किया गया था।'
मधु से पूछा गया कि क्या वो और अजय देवगन अपनी पहली हिंदी फिल्म को लेकर नर्वस थे। जवाब में मधु ने कहा कि ऐसा कुछ नहीं था।
गोविंदा, अनिल कपूर के साथ फिल्म करती तो नर्वस फील होता
मधु ने कहा, 'अगर सामने गोविंदा, अनिल कपूर, ऋषि कपूर या जैकी श्रॉफ जैसा कोई स्थापित एक्टर होता तो बिल्कुल नर्वस महसूस करती लेकिन अजय की खुद ये पहली फिल्म थी। मैंने और उन्होंने एक ही कॉलेज से पढ़ाई की थी। हम दोनों के अंदर वो जुहू वाला माहौल था। उनके पिता वीरू जी मेरे पिता के दोस्त थे। इसी वजह से कोई दिक्कत नहीं हुई'
पति के लिए बेच दिया था 100 करोड़ का घर
मधु ने अपने करियर की शुरुआत तमिल और तेलुगु फिल्मों से की थी। फूल और कांटे के अलावा उन्होंने रोजा और दिलजले जैसी फिल्मों में भी काम किया। मधु ने 1999 में बिजनेसमैन आनंद शाह से शादी कर ली और फिल्मों से ब्रेक ले लिया। खास बात ये है कि आनंद शाह जूही चावला के हसबैंड जय मेहता के कजिन हैं। इस हिसाब से जूही और मधु दोनों देवरानी-जेठानी हैं।
दिलजले की शूटिंग के वक्त आनंद ने मधु को प्रपोज किया था। शादी के बाद मधु ने आनंद के लिए काफी त्याग भी किए। रिपोर्ट्स की मानें तो आनंद एक बार काफी ज्यादा कर्जे में डूब गए थे। मधु ने तब अपना 100 करोड़ का घर बेचकर उनका कर्ज चुकाया था।
